มีตุ่มขึ้นบริเวณก้น ตอนแรกคล้ายฝี แต่ครั้งนี้เป็นถี่ขึ้นจะเป็นเดือนครั้งละ1จุด เป็น สี่ห้าจุดภายใน1เดือน มีลักษณะ ตุ่มสีคลำ พองขึ้นจนน้ำใต้ผิวหนังแตกออกมา มีทั้งเลือดและน้ำใสๆ มีรูปถ่าย สามารถส่งให้ดูได้ทางไหนบ้างคะ
สวัสดีค่ะ ตุ่มคล้ายฝีที่ผิวหนังตรงก้น อาจเกิดจาก-ฝีที่ก้น ก็คือการอักเสบของและติดเชื้อของต่อมบริเวณทวารหนัก มักมาด้วยอาการท้องผูก มีเลือดหรือหนองไหลออกจากทวารหนัก มีก้อนบริเวณทวารหนักที่มีอาการปวด บวม แดง ร้อน การที่มีริดสีดวงและท้องผูกมาเรื้อรังก็เป็นปัจจัยที่กระตุ้นให้เกิดมีฝีที่ก้นได้-ก้อนริดสีดวงที่มีการติดเชื้อร่วมด้วย-เป็นก้อนการติดเชื้อที่ผิวหนัง เช่นรูขุมขนอักเสบ หรือเป็นถุงน้ำ ถุงไขมันใต้ชั้นผิวหนังการวินิจฉัยแน่นอนคงต้องอาศัยการตรวจร่างกายร่วมด้วยว่าเป็นฝีที่ก้นดังที่สงสัยจริงหรือไม่ แพทย์อาจตรวจร่างกายและใช้กล้องส่องเข้าไปดูบริเวณทวารหนักและไส้ตรงว่ามีรอยโรคอื่นๆร่วมด้วยหรือไม่ ดังนั้นควรไปพบแพทย์ให้ได้การวินิจฉัยที่แน่นอนค่ะการดูแลตัวเองเบื้องต้น ดื่มน้ำมากๆ กินอาหารที่มีกากใยสูง ไม่ให้ท้องผูก รับประทานยาแก้ปวดเพื่อบรรเทาอาการปวดได้ ใช้ผ้าสะอาดซับหนองที่ไหลออกมาได้